RCL ตั้งบริษัทใหม่ ลุยธุรกิจรับจ้างบริหารท่าเรือขนถ่ายสินค้า
RCL ร่วมทุน “ที เอส ขนส่งและโลจิสติกส์” ตั้งบริษัท “ปู่เจ้า คอนเทนเนอร์ เทอร์มินอล” ลุยธุรกิจรับจ้างบริหารท่าเรือขนถ่ายสินค้า
29 ก.ค. 2559

บริษัทอาร์ ซี แอล จำกัด (มหาชน) หรือ RCL เปิดเผยว่า ที่ประชุมคณะกรรมการบริษัทมีมติอนุมัติให้ บริษัท อาร์ ซี แอล โลจิสติคส์ จำกัด ซึ่งเป็นบริษัทย่อยที่ RCL ถือหุ้น 100% เข้าร่วมลงทุนกับบริษัท ที เอส ขนส่งและโลจิสติกส์ จำกัด เพื่อจัดตั้งบริษัทร่วมทุนในนาม บริษัท ปู่เจ้า คอนเทนเนอร์ เทอร์มินอล จำกัด โดยจะมีทุนจดทะเบียน 30 ล้านบาท โดยบริษัท อาร์ ซี แอล โลจิสติคส์ จำกัด จะถือหุ้นคิดเป็น 49% ทั้งนี้ บริษัท ปู่เจ้า คอนเทนเนอร์ เทอร์มินอล จำกัด ประกอบกิจการรับจ้างบริหารท่าเรือเพื่อขนถ่ายสินค้า